
1. Názov témy: Mestský priestor, pamäť a identita: reprezentácie multikultúrneho mesta v regionálnej tlači (Városi tér, emlékezet és identitás: egy többkultúrájú város reprezentációi a regionális sajtóban) 

Forma štúdia: denná
Školiteľ: Dr. habil. PaedDr. Žofia Bárcziová, PhD.
Pracovisko: Ústav maďarskej jazykovedy a literárnej vedy, FSŠ UKF v Nitre
Názov študijného programu: Teória vyučovania maďarského jazyka a literatúry
Stručná anotácia: Doktorandský výskum skúma reprezentácie vybraného multikultúrneho mesta v regionálnej tlači s osobitným dôrazom na súvislosti medzi symbolickým prisvojovaním mestského priestoru a formovaním kolektívnych identít. Hľadá odpoveď na otázku, prostredníctvom akých historických naratívov, miestnych názvov, pamätníkov a komemoratívnych praktík periodiká vychádzajúce v rôznych jazykoch zobrazujú mesto ako vlastný, spoločný alebo cudzí priestor. 

Požiadavky na uchádzača: vysokoškolské vzdelanie II. stupeň – odbor učiteľstvo akademických predmetov maďarský jazyk a literatúra

2. Názov témy: Výučba onomastických poznatkov v školách s vyučovacím jazykom maďarským na Slovensku (Névtani ismeretek oktatása a szlovákiai magyar tannyelvű iskolákban)
Forma štúdia: denná

Školiteľ: doc. PaedDr. Ján Bauko, PhD.

Pracovisko: Ústav maďarskej jazykovedy a literárnej vedy, FSŠ UKF v Nitre

Názov študijného programu: Teória vyučovania maďarského jazyka a literatúry
Stručná anotácia: 
Uchádzač sa oboznámi so zahraničnou i domácou literatúrou, ktorá sa zaoberá novšími metódami výučby gramatiky, v rámci nej aj možnosťami výučby onomastiky na rôznych stupňoch vzdelávania. V učebniciach určených pre základné a stredné školy s vyučovacím jazykom maďarským na Slovensku analyzuje prítomnosť onomastických tém a vypracuje moderné metodické postupy, ktoré by bolo možné aplikovať vo vyučovacom procese a zaradiť do učebných plánov. Novšie výsledky jednotlivých lingvistických vedných disciplín sú v učive základných a stredných škôl prítomné v malej miere, preto je potrebné aktualizovať ich.

Požiadavky na uchádzača: vysokoškolské vzdelanie II. stupeň – odbor učiteľstvo akademických predmetov maďarský jazyk a literatúra

3. Názov témy: Teoretické a didaktické aspekty výučby populárnej literatúry (A populáris irodalom taníthatóságának elméleti és módszertani aspektusai)
Forma štúdia: denná
Školiteľ: prof. Dr. habil. PaedDr. Kristián Benyovszky, PhD
Pracovisko: Ústav maďarskej jazykovedy a literárnej vedy



Názov študijného programu: Teória vyučovania maďarského jazyka a literatúry
Stručná anotácia: V spôsobe pertraktovania a hodnotenia populárnej literatúry došlo v uplynulých desaťročiach k značným zmenám: namiesto jej démonizácie a stigmatizácie sa mnohí teoretici a kritici usilujú upriamiť pozornosť na pozitívne stránky a kreatívne možnosti žánrov tzv. zábavnej či paraliteratúry. Dizertačná práca by bola teoretickým uvažovaním o možnostiach a princípoch didaktickej prezentácie popkultúry žiakom základných a stredných škôl. Čo predpokladá kritické spracovanie viacjazyčnej odbornej literatúry o téme a vyvodenie konklúzii s ohľadom na výučbu jazykových a umeleckých predmetov.   
Požiadavky na uchádzača: vysokoškolské vzdelanie II. stupeň – odbor učiteľstvo akademických predmetov maďarský jazyk a literatúra, znalosť angličtiny písmom, dôkladná znalosť populárnej kultúry
4. Názov témy: Vyučovanie gramatických vedomostí na základnej škole (Grammatikai ismeretek oktatása az alapiskolában)

Forma štúdia: denná
Školiteľ: Dr. habil. PhDr. István Kozmács, PhD.
Pracovisko: Ústav maďarskej jazykovedy a literárnej vedy, FSŠ UKF v Nitre
Názov študijného programu: Teória vyučovania maďarského jazyka a literatúry
Stručná anotácia: V jednotlivých oblastiach sa vyučovanie materinského jazyka – v prvom rade vo vyučovaní gramatiky – sa častokrát realizuje zastaralými metódami a v konzervatívnom základe. V priebehu výskumu témy uchádzač spoznáva moderné postupy opisu jazyka, zistí súčasnú situáciu v medzinárodnom a domácom meradle a vypracuje teoreticko-metodické postupy pre základné školy.

Požiadavky na uchádzača: vysokoškolské vzdelanie II. stupeň – odbor učiteľstvo akademických predmetov maďarský jazyk a literatúra
5. Názov témy – téma: Rozvíjanie sociálnej kompetencie školákov pomocou žitnoostrovských rozprávok (Kisiskolások szociális kompetenciájának fejlesztése csallóközi népmesék segítségével)
Forma štúdia (denná/externá): denná
Školiteľ: doc. Gabriella Petres, PhD.
Pracovisko: Ústav maďarskej jazykovedy a literárnej vedy, FSŠ UKF v Nitre
Názov študijného programu: Teória vyučovania maďarského jazyka a literatúry
Stručná anotácia:
Dnešné školstvo venuje zvýšenú pozornosť rozvíjaniu kompetencií. Výskumy rozprávkovej pedagogiky poukázali na to, že pravidelné osvojovanie si rozprávok má výrazný vplyv na kľúčové kompetencie, najmä na rozvíjanie komunikačných a sociálnych zručností. Cieľom záverečnej práce je sumarizácia týchto súvislostí na teoretickej a praktickej úrovni, ďalej práca vypracuje možnosti rozvíjania sociálnej kompetencie školákov tak, že spracúva ľudové rozprávky regiónu skúmanej skupiny. V empirickej časti skúmania podľa vzoru žánra pracovnej učebnice zostavuje žitnoostrovskú zbierku rozprávok so zoznamom úloh.

Požiadavky na uchádzača: vysokoškolské vzdelanie II. stupeň – odbor učiteľstvo akademických predmetov maďarský jazyk a literatúra

6. Názov témy: Vytváranie, spracovanie a edukačné aplikovanie dialektologickej databázy v slovensko-maďarskom bilingválnom prostredí (Dialektológiai adatbázis építése, feldolgozása és oktatásban való alkalmazása szlovák–magyar kétnyelvű környezetben)

Forma štúdia: denná
Školiteľ: Doc. PaedDr. Károly Presinszky, PhD.
Pracovisko: Ústav maďarskej jazykovedy a literárnej vedy, FSŠ UKF v Nitre
Názov študijného programu: Teória vyučovania maďarského jazyka a literatúry
Stručná anotácia: 

Doktorand sa oboznámi so zahraničnou i domácou literatúrou, ktorá sa zaoberá metódami počítačovej dialektológie, v rámci nej aj možnosťami výučby regionálnych variantov jazyka na rôznych stupňoch vzdelávania. Vo viacerých slovensko-maďarských bilingválnych obciach na južnom Slovensku zbiera nárečové texty, skúma frekvenciu jazykových javov, funkciu dialektov, úlohu mimojazykových faktorov, ktoré ovplyvňujú používanie dialektu obyvateľov skúmaných lokalít. Medzi analyzované premenné patrí vplyv veku, pohlavia, etnickej príslušnosti, povolania a miesta bydliska na používanie nárečia. Na základe dialektologických výskumov doktorand vypracuje metodické postupy súvisiace s výučbou nárečí, ktoré by bolo možné aplikovať vo vyučovacom procese a zaradiť do učebných plánov v školách s vyučovacím jazykom maďarským. Novšie výsledky jednotlivých lingvistických vedných disciplín sú v učive základných a stredných škôl prítomné v malej miere, preto je potrebné ich aktualizovať.
Požiadavky na uchádzača: vysokoškolské vzdelanie II. stupeň – odbor učiteľstvo akademických predmetov maďarský jazyk a literatúra
7. Názov témy: Transkultúrne prvky v slovenskej a maďarskej dramatickej tvorbe Miklósa Forgácsa (Transzkulturális elemek Forgács Miklós magyar és szlovák nyelvű drámáiban)

Forma štúdia: denná

Školiteľ: doc. Anikó Tóth, PhD.

Pracovisko: Ústav maďarskej jazykovedy a literárnej vedy, FSŠ UKF v Nitre

Názov študijného programu: Teória vyučovania maďarského jazyka a literatúry

Stručná anotácia: Doktorandská práca sa zameriava na skúmanie transkultúrnych javov a prvkov v dramatickej tvorbe Miklósa Forgácsa v slovenskom a maďarskom jazyku a možnosti využívania dosiahnutých výsledkov v školskej pedagogickej praxi.

Kľúčové slová: transkulturalizmus, kolektívna identita, regionálna identita, Miklós Forgács, dramatická tvorba,   rozhlasová hra

Požiadavky na uchádzača: vysokoškolské vzdelanie II. stupeň – odbor učiteľstvo

akademických predmetov maďarský jazyk a literatúra

8. Názov témy: Skúmanie porozumenia slov u žiakov základných škôl (A szóértés vizsgálata alapiskolás tanulók körében)
Forma štúdia: denná
Školiteľ: prof. Dr. habil. Ildikó Vančo, PhD.
Pracovisko: Ústav maďarskej jazykovedy a literárnej vedy, FSŠ UKF v Nitre
Názov študijného programu: Teória vyučovania maďarského jazyka a literatúry
Stručná anotácia: Dobré porozumenie slovu je základným predpokladom dobrého čítania s porozumením, ktoré je tiež predpokladom dobrej schopnosti učiť sa a dobrého študijného prospechu. Bez analýzy slovnej zásoby žiakov však nie je možné cieľavedome plánovať vyučovacie a rozvojové aktivity. Cieľom tohto výskumu je skúmať porozumenie slovu u žiakov základných škôl na prvom a druhom stupni. Cieľom výskumu je nájsť odpoveď na otázku, do akej miery si žiaci uvedomujú význam slov v učebniciach čítania používaných na základných školách. Údaje o ich slovnej zásobe je potrebné získať o to dôležitejšie, že v procese vyučovania je rozhodujúce, či žiaci rozumejú slovám v učebnici so všetkými ich odtienkami, alebo poznajú len význam slova, prípadne priraďujú nesprávny význam k určitému slovu, alebo význam slova vôbec nepoznajú. Výskumnou metódou je prieskum formou dotazníku pozostávajúceho z troch častí.
Požiadavky na uchádzača: vysokoškolské vzdelanie II. stupeň – odbor učiteľstvo akademických predmetov maďarský jazyk a literatúra
4

